**נוסח לדיון בוועדה ביום 12.2.15**

**כללי תאגידי מים וביוב (ניתוק אספקת מים או שירותי ביוב), התשע"ה-2015**

בתוקף סמכותה לפי סעיף 146 לחוק תאגידי מים וביוב, התשס"א-2001[[1]](#footnote-2) (להלן – החוק), ולעניין סעיפים 16, 17 ו- 19 לאחר התייעצות עם השר להגנת הסביבה, ובאישור ועדת הכלכלה של הכנסת, קובעת מועצת הרשות הממשלתית למים ולביוב כללים אלה:

|  |  |  |
| --- | --- | --- |
| **מטרות** |  | מטרותיהם של כללים אלה הן:  |
|  |  |  | להסדיר את המקרים והתנאים לביצוע פעולת ניתוק אספקת מים כאמצעי להבטחת תשלום חשבונות צריכה שוטפים של צרכנים, אך לא כאמצעי לגביית חובות עבר;  |
|  |  |  | להסדיר את המקרים והתנאים לביצוע פעולת ניתוק אספקת מים או פעולת ניתוק שירותי ביוב בשל אי קיום הוראה או דרישה לפי סעיף 51 לחוק; |
|  |  |  | להבטיח כי צרכן ביתי לא ינותק מאספקת המים בשל אי תשלום חובו, אלא אם כן אישר זאת מנהל הרשות, בהתאם לכללים אלה;  |
|  |  |  | להבטיח שחברה תעשה שימוש בסמכותה לבצע פעולת ניתוק אספקת מים באישור מנהל הרשות, תוך צמצום הפגיעה בצרכן במידת האפשר, תוך בחינת האפשרות לעשות שימוש באמצעים חלופיים לפי כללים אלה ובכלל זה –הסדר תשלום, ובשים לב לחיוניותם של שירותי המים, בהתחשב בסוג הנכס, השירותים הניתנים בו והיקף הפגיעה הצפויה להיגרם לצרכן. |
|  |  |  |
| **הגדרות** |  | בכללים אלה - |
|  |  | "אתר אינטרנט" - אתר האינטרנט של הרשות הממשלתית למים ולביוב שכתובתו [www.water.gov.il](http://www.water.gov.il); |
|  |  | "דיגום" – דיגום שנערך לפי כללי שפכי מפעלים; |
|  |  | "הממונה לפי חוק החמרים המסוכנים" – ממונה כהגדרתו בחוק החמרים המסוכנים, התשנ"ג-1993;[[2]](#footnote-3) |
|  |  | "המנהל הכללי" – המנהל הכללי של חברה;  |
|  |  | "הרשות הממשלתית"- הרשות הממשלתית למים ולביוב שהוקמה לפי סעיף 124יא לחוק המים; |
|  |  | "ועדה מייעצת" – ועדה שמונתה לפי סעיף 8; |
|  |  | "חוב נכס אחר" – חוב בעד אספקת מים או שירותי ביוב לגבי נכס אחר; |
|  |  | "חוב שוטף" – חוב לפי סעיף 5; |
|  |  | "חוק החברות" – חוק החברות, התשנ"ט-1999[[3]](#footnote-4); |
|  |  | "חוק המים" – חוק המים, התשי"ט-1959[[4]](#footnote-5); |
|  |  | "כללי אמות מידה" – כללי תאגידי מים וביוב (אמות מידה והוראות בענין הרמה, הטיב והאיכות של השירותים שעל חברה לתת לצרכניה), התשע"א-2011[[5]](#footnote-6); |
|  |  | "כללי שפכי מפעלים" – כללי תאגידי מים וביוב (שפכי מפעלים המוזרמים למערכות ביוב), התשע"ד-2014[[6]](#footnote-7); |
|  |  | "כללי התעריפים" – כללי תאגידי מים וביוב (תעריפים לשירותי מים וביוב והקמת מערכות מים או ביוב), התש"ע-2009[[7]](#footnote-8); |
|  |  | "כללי חישוב עלות" – כללי תאגידי מים וביוב (חישוב עלות שירותי מים וביוב והקמת מערכת מים או ביוב), התש"ע-2009[[8]](#footnote-9); |
|  |  | "מט"ש", "ממונה שפכי תעשייה", "שפכים אסורים" – כהגדרתם בכללי שפכי מפעלים; |
|  |  | "מיצוי הליכי גביה"- הפעלת כל סמכויות הגבייה לפי פקודת המסים (גביה)[[9]](#footnote-10), לפי חוק ההוצאה לפועל, התשכ"ז-1967[[10]](#footnote-11) או לפי דין אחר, בהתאם למדיניות אחידה בעניין גביית חובות, שפרסמה החברה לפי כללי אמות המידה; |
|  |  | ""נכס אחר" - נכס או מקרקעין שצרכן אינו זכאי לשלם לגביו תעריף בעד כמות מוכרת ליחידת דיור, כהגדרתה בכללי חישוב עלות; |
|  |  | "נכס של צרכן ביתי" - נכס שצרכן ביתי זכאי לשלם לגביו תעריף בעד כמות מוכרת ליחידת דיור, כהגדרתה בכללי חישוב עלות; |
|  |  | "צרכן", - כהגדרתו בכללי אמות המידה; |
|  |  | "צרכן ביתי" - צרכן הזכאי לתעריף בעד כמות מוכרת ליחידת דיור כהגדרתה בכללי חישוב עלות, לרבות כל אדם המתגורר עימו בנכס והנמנה על מספר הנפשות המוכרות לפי אותם כללים, ביחד או לחוד; |
|  |  | "פעולת ניתוק אספקת מים" – פעולה המונעת אספקת מים לנכס; |
|  |  | "פעולת ניתוק שירותי ביוב" - פעולה המונעת הזרמת שפכים מהנכס למערכת הביוב; |
|  |  | "רישיון הפקה" – כמשמעותו בסעיף 23 לחוק המים; |
|  |  | "תקופת חיוב"- כהגדרתה בכללי אמות המידה; |
|  |  | "תקופות חיוב רצופות"- שתי תקופות חיוב עוקבות לפחות; |
|  |  | " תקופות חיוב לסירוגין"-שתי תקופות חיוב לפחות מתוך שש תקופות חיוב רצופות. |
| **סמכות החברה לגבות החוב** |  | אין בפעולה או באי פעולת החברה לניתוק אספקת מים או לניתוק שירותי ביוב לפי כללים אלה כדי לפטור את הצרכן מתשלום מלוא חובותיו לחברה או לגרוע מסמכות החברה לפעול לגביית החוב בכפוף לכל דין. |
| סרבן תשלום |  | סרבן תשלום הוא צרכן שאינו משלם את החוב השוטף כמשמעותו בסעיף 5 ושהוועדה המייעצת השתכנעה שהוא אחד מאלה: |
|  |  |  | צרכן ביתי שלאחר שנמסרה לו הודעה לפי סעיף 24, לא העביר לידי חברה המספקת מים או שירותי ביוב את מספר תעודת הזהות שלו ואת פרטי כתובת מגוריו כפי שמופיע ברישומי רשות האוכלוסין, ההגירה ומעברי הגבול, לצורך הפעלת הליכי גביה כנגדו; |
|  |  |  | צרכן ביתי שהמנהל הכללי, או עובד החברה שהמנהל אצל לו את סמכותו לעניין זה, החליט כי הוא בעל יכולת כלכלית מספקת לתשלום חשבונות המים והביוב השוטפים כאמור בסעיף 7(א)(6). |
| **חוב שוטף** |  |  | חוב שוטף של צרכן ביתי הוא החוב בעד אספקת מים או שירותי ביוב, לרבות בדרך של הערכת צריכה כמשמעותה בסעיפים 8 ו-9 לכללי אמות המידה, כפי שנרשם בהודעת החיוב, ולמעט: |
|  |  |  |  | הוצאות גבייה, אגרות וריבית ובכלל זה ריבית פיגורים כמשמעותה בסעיף 31 לכללי אמות המידה; |
|  |  |  |  | חובות שעליהם הוגשה בקשה לבירור חשבון לפי סעיפים 34, 43, ו- 52א. לכללי אמות המידה וטרם ניתנה בה החלטה; |
|  |  |  |  | חוב בשל צריכה חריגה מאוד כהגדרתה בכללי אמות המידה, ולמעט החוב בעד הצריכה הרגילה כהגדרתה בכללי אמות המידה. |
|  |  |  | לעניין חוב הנוצר בשל הפרת הסדר תשלום שנקבע לצרכן לפי סעיף 32 לכללי אמות המידה, יראו אותו כחוב שוטף או חלק מחוב שוטף, ובלבד שההפרה נמשכת מעל שתי תקופות חיוב רצופות החופפות או הסמוכות לתקופות החיוב המנויות בסעיף 7(א)(2). |
| **איסור ניתוק אספקת מים לצרכן הביתי** |  | צרכן ביתי לא ינותק מאספקת המים בנכסו בשל אי תשלום בעד אספקת מים או שירותי ביוב בנכס. |
| **פנייה למנהל הרשות לאישור ביצוע פעולת ניתוק אספקת מים** |  |  | על אף האמור בסעיף 6, חברה רשאית לפנות בבקשה למנהל הרשות לאשר ביצוע פעולת ניתוק אספקת מים בנכס של צרכן ביתי בשל אי-תשלום חוב שוטף בעד אספקת מים או שירותי ביוב בנכס, ובלבד שהתקיימו כל אלה: |
|  |  |  |  | גובה החוב השוטף, למעט הפרשי הצמדה, מתוך יתרת החוב של הצרכן הביתי, שהגיע מועד פירעונו, עולה על 1,000 שקלים חדשים; |
|  |  |  |  | הצרכן הביתי לא שילם לחברה בעד אספקת מים או שירותי ביוב בעד תקופות חיוב רצופות או בעד תקופות חיוב לסירוגין; |
|  |  |  |  | טרם חלפו 6 חודשים מהמועד האחרון שהיה על הצרכן הביתי לשלם בעד תקופת החיוב המאוחרת לפי פסקה (2), לפי הענין; |
|  |  |  |  | התקיימו אחד או יותר מאלה: |
|  |  |  |  |  | הצרכן הביתי מסרב למסור לה את מספר תעודת הזהות שלו וכתובת מגוריו העדכנית כפי שמופיע ברישומי רשות האוכלוסין, ההגירה ומעברי הגבול; |
|  |  |  |  |  | החברה לא הצליחה לגבות את החוב השוטף למרות מיצוי הליכי הגבייה וחלפו 30 ימים לפחות ממועד מיצוי ההליכים כאמור; |
|  |  |  |  | החברה שלחה לצרכן התראה כמפורט בסעיף 24(1) על כוונתה להעביר למנהל הרשות בקשה לאישור ביצוע פעולת ניתוק אספקת מים, (הכוללת, בין היתר, בקשה להמציא לחברה מסמכים להוכחת היעדר יכולתו הכלכלית לשלם את חובותיו השוטפים והמועדים לכך, וכן מידע בדבר זכותו של הצרכן להימנע מהמצאת מסמכים כאמור לחברה;  |
|  |  |  |  | המנהל הכללי או עובד החברה שהמנהל אצל לו את סמכותו לעניין זה, סבר שהצרכן הביתי הוא בעל יכולת כלכלית מספקת לכאורה לשלם את חובו השוטף, לאחר שבחן את טענותיו וראיותיו של הצרכן הביתי, ככל שנמסרו לחברה, ובכלל זה את חוות הדעת שקיבל בעניינו, אם קיבל, מהמחלקה לשירותים חברתיים, המצויה בתחום החברה ובלבד שהתקיימו בעניין הפנייה למחלקה לשירותים החברתיים הוראות סעיף 111(3) לכללי אמות המידה; |
|  |  |  |  | המנהל הכללי ינמק את החלטתו כאמור בפסקה (6) ויפרט מדוע יש לראות בצרכן הביתי צרכן בעל יכולת כלכלית לכאורה לשלם את החוב השוטף וזאת למרות שמיצוי הליכי הגבייה לא הביא לגביית החוב השוטף;  |
|  |  |  |  | החברה שלחה לצרכן הביתי הודעה על החלטתה כאמור בפסקה (6) ועל כוונתה לפנות למנהל הרשות בבקשה לאשר את ביצוע פעולת ניתוק אספקת המים בנכסו, כמפורט בסעיף 24(2);  |
|  |  |  | על אף האמור בסעיף קטן (א) (6), חברה רשאית לפנות בבקשה למנהל הרשות לאשר ביצוע פעולת ניתוק אספקת מים בנכס של צרכן ביתי אף אם סבר המנהל הכללי שהצרכן הביתי אינו בעל יכולת כלכלית לשלם את חובו, אם נוכחה לדעת שהצרכן הביתי מנצל לרעה את האיסור לנתקו לפי כללים אלה; לעניין זה, "ניצול לרעה" – צריכת מים מעבר לכמות מוכרת ליחידת דיור, כהגדרתה בכללי חישוב עלות בנכס של הצרכן הביתי, שסופקה לאחרים או יועדה בפועל לשימושים שאינם מטיבם וטבעם צרכי בית של הצרכן הביתי ולמעט צריכה כאמור שאינה בשליטתו של הצרכן הביתי, לפי סוגי המקרים והתנאים כפי שנקבעו לעניין זה בסעיף 8(א) למעט פסקה (3) ובסימן ג' לפרק השני לכללי אמות המידה . |
|  |  |  | לבקשה כאמור בסעיפים קטנים (א) או (ב) תצרף החברה את כל ההחלטות, המידע והמסמכים המצויים בידה בעניינו של הצרכן הביתי ובכלל זה את כל האסמכתאות עליהן הסתמכה. |
| **הקמת ועדה מייעצת למנהל הרשות** |  |  | מנהל הרשות ימנה ועדה מייעצת שתדון בבקשות שתגיש חברה לפי סעיף 7 לצורך בחינת האפשרות לאשר לחברה לבצע פעולת ניתוק אספקת המים לצרכן ביתי; הוועדה המייעצת תמליץ למנהל הרשות אם לאשר בקשת חברה לביצוע פעולת ניתוק אספקת מים בנכס של צרכן ביתי; שוכנעה הוועדה המייעצת שהצרכן הביתי הוא סרבן תשלום או שהוא מנצל לרעה את האיסור לנתקו כאמור בסעיף 7(ב), תמליץ לאשר את בקשת החברה, ורשאית היא להמליץ על ביצוע פעולה לצמצום אספקת המים לצרכן הביתי חלף פעולת הניתוק, אם יש בידי החברה אפשרות טכנולוגית ומעשית לנקוט באמצעי זה כלפי הצרכן. |
|  |  |  | הוועדה המייעצת תהיה בת חמישה חברים והם: |
|  |  |  |  | שני נציגי ציבור בעלי מומחיות בתחום השירותים החברתיים; |
|  |  |  |  | נציג ציבור בעל ניסיון בתחום כלכלת המשפחה ובכלל זה בעריכת מבחני הכנסה; |
|  |  |  |  | נציג רשות המים בעל ניסיון בטיפול בפניות הציבור; |
|  |  |  |  | נציג רשות המים, שהוא משפטן הכשיר לשמש שופט של בית משפט שלום. |
|  |  |  | מנהל הרשות רשאי למנות לוועדה המייעצת מרכז שאינו חבר בה.  |
|  |  |  | מנהל הרשות ימנה את יושב ראש הוועדה מבין החברים שמונו לפי פסקאות (ב)(1) ו-(2). |
|  |  |  | מנהל הרשות רשאי למנות ממלא מקום לכל אחד מחברי המועצה. |
|  |  |  | מנהל הרשות יפרסם הודעה על מינוי חברי הוועדה המייעצת באתר האינטרנט. |
| **איסור ניגוד עניינים וחובת גילוי**  |  |  | לא ימונה לחבר הוועדה המייעצת מי שעלול להימצא, במישרין או בעקיפין, באופן תדיר, במצב של ניגוד עניינים בין תפקידו בוועדה המייעצת לבין עניין אחר או תפקיד אחר שלו. |
|  |  |  | חבר הוועדה המייעצת יימנע מהשתתפות בדיון ומהצבעה בישיבות הוועדה המייעצת, אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו בוועדה המייעצת ובין עניין אישי שלו או בין תפקיד אחר שלו; חבר הוועדה המייעצת לא יטפל במסגרת תפקידו בנושא כאמור, גם מחוץ לישיבות הוועדה המייעצת. |
|  |  |  | התברר לחבר הוועדה המייעצת כי הנושא הנדון בישיבת הוועדה המייעצת או המטופל על ידיו עלול לגרום לו להימצא במצב של ניגוד עניינים כאמור בסעיף קטן (ב), יודיע על כך בלא דיחוי ליושב ראש הוועדה המייעצת. |
|  |  |  | על אף האמור בסעיף זה, חבר הוועדה המייעצת רשאי להביא בחשבון גם את ענייניו של הגוף שהוא נציגו, ולא יראו אותו כמצוי במצב של ניגוד עניינים בשל כך בלבד. |
|  |  |  | בסעיף זה- "עניין אישי" - לרבות עניין אישי של קרובו או עניין אישי של גוף שהוא או קרובו בעלי עניין, בעלי שליטה או נושאי משרה בו;"קרוב" – בן זוג, הורה, הורה הורה, הורה של בן זוג, ילד, אח או אחות, או בן זוגו או ילדו של כל אחד מאלה, וכן כל אדם אחר שיש לו כלפיו קרבה או זיקה אישית, כלכלית או פוליטית. |
| **תקופת כהונה של חבר הוועדה המייעצת** |  | תקופת כהונתו של חבר הוועדה המייעצת תהיה שלוש שנים ומותר לשוב ולמנותו לתקופת כהונה נוספת, ובלבד שלא יכהן יותר משלוש תקופות כהונה רצופות. |
| **סדרי עבודת הוועדה המייעצת** |  |  | תוקף החלטותיה של הוועדה המייעצת לא ייפגע מחמת שנתפנה מקומו של חבר הוועדה או מחמת ליקוי במינויו או בהמשך כהונתו ובלבד שרוב חבריה מכהנים כדין. |
|  |  |  | המניין החוקי לישיבות והחלטות הוועדה המייעצת הוא רוב חבריה ובלבד שנציג אחד לפחות יהיה בעל מומחיות בתחום השירותים החברתיים; במקרה של שוויון קולות בהצבעה תכריע דעת יושב ראש הוועדה המייעצת. |
|  |  |  | הוועדה המייעצת, באישור מנהל הרשות, תקבע את סדרי עבודתה ואת נהלי דיוניה, ככל שלא נקבעו בכללים אלה; סדרי עבודת הוועדה המייעצת יפורסמו באתר האינטרנט. |
|  |  |  | הוועדה המייעצת רשאית להזמין את הצרכן הביתי או את נציג החברה לטעון בפניה, להשיב לשאלותיה ולהציג בפניה מסמכים נוספים כפי שתמצא לנכון.  |
|  |  |  | הוועדה המייעצת תתעד בקשות של צרכנים ביתיים ואת המלצותיה. |
|  |  |  | דין חברי הוועדה המייעצת שאינם עובדי המדינה הוא כדין עובדי המדינה לעניין חיקוקים אלה: |
|  |  |  |  | חוק שירות הציבור (מתנות), התש"ם- 1979[[11]](#footnote-12); |
|  |  |  |  | חוק העונשין, תשל"ז- 1977[[12]](#footnote-13)- הוראות הנוגעות לעובדי ציבור; |
|  |  |  |  | פקודת הראיות [נוסח חדש], התשל"א-1971[[13]](#footnote-14); |
|  |  |  |  | חוק שירות המדינה (משמעת), התשכ"ג-[[14]](#footnote-15)1963. |
| **סודיות** |  | חברי הוועדה המייעצת, בעלי תפקידים בה ועובדי החברה או מי מטעמה, שהגיע אליהם מידע לפי כללים אלה תוך כדי מילוי תפקידם או במהלך עבודתם, ישמרהו בסוד, לא יגלו אותו לאחר ולא יעשו בו כל שימוש, אלא לפי כללים אלה או חיקוק אחר או לפי צו של בית משפט ; לעניין זה, "מידע" – לרבות כל ידיעה, נתון או רישום, בין על גבי מסמך ובין בתצלום, הקלטה או מאגר מידע אלקטרוני.   |
| **קבלת החלטות בידי מנהל הרשות** |  | מנהל הרשות יבחן את המלצות הוועדה המייעצת ויחליט בתוך 15 ימי עסקים מיום קבלתן בידיו אם לקבלן, לדחותן או לקבלן בשינויים; המנהל יעביר עותק מהחלטתו לחברה תוך 7 ימי עסקים מהיום שבו התקבלה; המליצה הוועדה המייעצת לאשר לחברה לבצע פעולת ניתוק אספקת מים בנכסו של צרכן ביתי ומנהל הרשות קיבל את המלצתה, ישלח מנהל הרשות את החלטתו בצירוף נימוקי הוועדה גם לצרכן הביתי  |
| **ביצוע פעולת ניתוק אספקת מים לצרכן ביתי על ידי החברה** |  | החליט מנהל הרשות, לאחר שקיבל את המלצתה של הוועדה המייעצת בעניינו של הצרכן הביתי, לאשר לחברה לבצע פעולת ניתוק אספקת מים בנכסו של צרכן ביתי, רשאית החברה לבצע את הפעולה האמורה ובלבד שחלפו 30 ימים מיום שהחברה שלחה לצרכן הביתי הודעה לפי סעיף 24 בדבר החלטת מנהל הרשות; בהודעה תצוין זכות הצרכן לעתור על החלטת מנהל הרשות לפי הדין, בתוך המועד הקבוע לכך, ככל שנקבע; בנוסף לאמור, החליטה החברה לבצע פעולת ניתוק אספקת מים בנכסו של הצרכן הביתי תיידע על כך את המחלקה לשירותים חברתיים ברשות המקומית שבתחומה גר הצרכן הביתי, 15 ימים לפחות בטרם ביצוע פעולת ניתוק אספקת מים. |
| **ביצוע פעולת ניתוק אספקת מים בנכס אחר בשל אי תשלום חוב** |  |  | חברה רשאית לבצע פעולת ניתוק אספקת מים בנכס אחר, בשל אי תשלום חוב לגבי אותו נכס לאחר מיצוי הליכי הגבייה בהתקיים אחד מהמפורטים להלן, אך למעט לגבי חובות שעליהם הוגשה בקשה לבירור חשבון לפי סעיפים 34, 43 ו-52א לכללי אמות המידה, שטרם ניתנה בה החלטה:  |
|  |  |  |  | הצרכן בנכס האחר לא שילם לחברה בעד אספקת מים או בעד שירותי ביוב בשל תקופות חיוב רצופות או בשל תקופות חיוב לסירוגין; |
|  |  |  |  | הצרכן בנכס אחר לא שילם תשלום אחד או יותר לפי הסדר תשלום שנקבע לו לפי סעיף 32 לכללי אמות מידה; |
|  |  |  |  | הצרכן בנכס האחר לא שילם תשלום לפי סעיף 11 לכללי שפכי מפעלים, ובלבד שלא קיים לגבי התשלום האמור הליך תלוי ועומד לפי סעיף 13 לכללי שפכי מפעלים. |
|  |  |  | חברה לא תבצע פעולה כאמור בסעיף קטן (א) אלא לאחר ששלחה לצרכן בנכס האחר התראה כאמור בסעיף 24. |
|  |  |  | על אף האמור, ראתה חברה כי יש בביצוע פעולת ניתוק אספקת מים בנכס אחר כאמור בסעיף זה, משום חשש לפגיעה בסביבה, לא תבצע החברה פעולה כאמור אלא לאחר שקיבלה את אישורו של ממונה שפכי תעשייה; בטרם יקבל ממונה שפכי תעשייה את החלטתו בעניין זה, יקיים היוועצות עם הממונה לפי חוק החמרים המסוכנים; במקרים שבהם ביצעה החברה פעולת ניתוק אספקת מים לפי סעיף זה, תודיע על כך בהקדם האפשרי ולא יאוחר מ-48 שעות לממונה לפי חוק החמרים המסוכנים. |
| **ביצוע פעולת ניתוק אספקת מים או פעולת ניתוק שירותי ביוב למפעל המזרים שפכים אסורים** |  |  | חברה רשאית לבצע פעולת ניתוק אספקת מים או פעולת ניתוק שירותי ביוב במפעל המזרים שפכים אסורים, בריכוזים המפורטים בסעיף קטן (ב), במשך אחת מן התקופות המפורטות להלן: |
|  |  |  |  | במשך 2 דיגומים עוקבים שנערכו למפעל לפי כללי שפכי מפעלים; |
|  |  |  |  | במשך 3 דיגומים לסירוגין מתוך 6 דיגומים עוקבים בתכנית דיגום שנערכו למפעל לפי כללי שפכי מפעלים. |
|  |  |  | הריכוזים של שפכים אסורים לעניין סעיף קטן (א) הם אלה: |
|  |  |  |  | ריכוז מרכיביהם של השפכים בדיגום חורג מהקבוע באחת או יותר מפרטי משנה (1) או (5) בפרט 1 לתוספת הראשונה לכללי שפכי מפעלים; |
|  |  |  |  | ריכוז מרכיביהם של השפכים בדיגום עולה על 200% מהערכים הנקובים באחת או יותר מפרטי משנה (21) ו-(22) בפרט 1 לתוספת הראשונה לכללי שפכי מפעלים; |
|  |  |  |  | ריכוז מרכיביהם של השפכים בדיגום עולה על 300% מהערכים הנקובים באחת או יותר מפרטי משנה (7) עד (16), (19), (20), (23) עד (26) בפרט 1 בתוספת הראשונה לכללי שפכי מפעלים. |
|  |  |  | חברה לא תבצע פעולה כאמור בסעיף קטן (א) אלא לאחר ששלחה לצרכן בנכס האחר התראה כאמור בסעיף 24. |
|  |  |  | על אף האמור בסעיפים קטנים (א) ו-(ב), חברה לא תבצע פעולת ניתוק אספקת מים או פעולת ניתוק שירותי ביוב במפעל אם זה המציא תוצאות דיגום המראות כי הריכוז הנוגע לעניין לפי סעיף קטן (ב) חדל להתקיים, ו הפעולות שבהן נקט למניעת הישנותן הן להנחת דעתה של החברה. |
|  |  |  | הופסקה פעולת ניתוק אספקת מים או פעולת ניתוק שירותי ביוב כאמור בסעיף זה, ובדיגום הבא לפי תכנית הדיגום נמצא ריכוז לפי סעיף קטן (ב), תתריע החברה על כך בפני המפעל והיא רשאית לבצע פעולת ניתוק אספקת מים או פעולת ניתוק שירותי ביוב בחלוף 5 ימי עסקים לאחר ששלחה לו התראה כאמור בסעיף 24 על כוונתה לבצע פעולת ניתוק. |
|  |  |  | על אף האמור, חברה לא תבצע פעולת ניתוק אספקת מים או ביוב בנכס אחר לפי סעיף זה, אלא לאחר שקיבלה את אישורו של ממונה שפכי תעשייה; בטרם יקבל ממונה שפכי תעשייה את החלטתו בעניין זה, יקיים היוועצות עם הממונה לפי חוק החמרים המסוכנים; במקרים שבהם ביצעה החברה פעולת ניתוק אספקת מים לפי סעיף זה, תודיע על כך בהקדם האפשרי ולא יאוחר מ-48 שעות לממונה לפי חוק החמרים המסוכנים. |
| **פעולת ניתוק אספקת מים או פעולת ניתוק שירותי ביוב בשל אי-ביצוע עבודות** |  |  | לא קיים בעל המקרקעין או מפעל דרישה של החברה לפי סעיף 51(ג) לחוק, רשאית החברה לבצע פעולת ניתוק אספקת המים או פעולת ניתוק שירותי ביוב במקרקעין או במפעל, ובלבד שלא קיים לגבי דרישה זו הליך תלוי ועומד לפי סעיף 52 לחוק, אלא אם כן החליט המוסמך, כמשמעותו בסעיף 52 לחוק, או בית המשפט שניתן לבצע פעולה כאמור.  |
|  |  |  | חברה לא תבצע פעולה כאמור בסעיף קטן (א) אלא לאחר ששלחה לצרכן הביתי התראה כאמור בסעיף 24. |
|  |  |  | על אף האמור, חברה לא תבצע פעולת ניתוק אספקת מים או ביוב בנכס אחר לפי סעיף זה, אלא לאחר שקיבלה את אישורו של ממונה שפכי תעשייה; בטרם יקבל ממונה שפכי תעשייה את החלטתו בעניין זה, יקיים היוועצות עם הממונה לפי חוק החמרים המסוכנים; במקרים שבהם ביצעה החברה פעולת ניתוק אספקת מים לפי סעיף זה, תודיע על כך בהקדם האפשרי ולא יאוחר מ-48 שעות לממונה לפי חוק החמרים המסוכנים. |
| **סייגים לניתוק אספקת מים בנכס אחר** |  |  | על אף האמור בסעיף 15, חברה לא תבצע פעולת ניתוק אספקת מים בשל אי תשלום חוב נכס אחר שהוא אחד מאלה : |
|  |  |  |  | מוסד חינוך מוכר, כהגדרתו בחוק לימוד חובה, התש"ט–1949[[15]](#footnote-16), למעט מוסד להשכלה גבוהה כמשמעותו בסעיף 9 לחוק המועצה להשכלה גבוהה, התשי"ח-1958[[16]](#footnote-17);  |
|  |  |  |  | מוסד רפואי, כהגדרתו בסעיף 24 לפקודת בריאות העם, 1940[[17]](#footnote-18); |
|  |  |  |  | מעון יום שיקומי, כהגדרתו בחוק מעונות יום שיקומיים, התש"ס-2000[[18]](#footnote-19); |
|  |  |  |  | מעון, כהגדרתו בחוק הפיקוח על מעונות, התשכ"ח-1965[[19]](#footnote-20); |
|  |  |  |  | נכס מקרקעין של מערכת הביטחון בזמן פעילות מבצעית או מלחמה הקשורה לפעילות בנכס האמור; בסעיף זה "מערכת הביטחון" – כהגדרתה בסעיף 10 בחוק הגנת הסביבה (סמכויות פיקוח ואכיפה), התשע"א-2011[[20]](#footnote-21), למעט פסקה (5) בהגדרה האמורה. |
|  |  |  |  |
| **ניתוק שירותי ביוב לבקשת מפעל** |  |  | חברה רשאית, לבקשת מפעל, לבצע פעולת ניתוק שירותי ביוב חלף פעולת ניתוק אספקת מים לפי סעיפים 16 או 17, אם התקיימו כל אלה:  |
|  |  |  |  | המנהל הכללי שוכנע כי המפעל נקט בהסדרים מתאימים לפינוי השפכים לאתר לסילוק פסולת וכי אין חשש שהשפכים יוזרמו לאתר שאינו אתר לסילוק פסולת או לסביבה; לעניין זה, "אתר לסילוק פסולת" – מקום, המורשה לפי כל דין, לטיפול ולסילוק פסולת, לרבות מחזורה, השבתתה ועיבודה; |
|  |  |  |  | ניתן אישור מראש של ממונה סביבה, כהגדרתו בתקנות בריאות העם (תקני איכות מי קולחין וכללים לטיהור שפכים), התש"ע-2010[[21]](#footnote-22). |
|  |  |  | ביצעה חברה פעולת ניתוק שירותי ביוב תודיע על כך למשרד הבריאות ולמשרד להגנת הסביבה בהקדם האפשרי; במקרים שבהם הספיקה של השפכים במפעל עולה על 5% מהספיקה הכוללת במט"ש, תודיע החברה גם לבעלים או למפעיל המט"ש בדבר פעולת ניתוק שירותי הביוב, בהקדם האפשרי. |
|  |  |  | אין באמור בכללים אלה כדי למנוע מחברה לבצע פעולת ניתוק אספקת מים או פעולת ניתוק שירותי ביוב לאלתר במקרים שבהם היא נדרשת לכך לפי דין; החברה תשלח לצרכן הודעה על ביצוע פעולה כאמור בהתאם להוראות כללי אמות המידה  |
|  |  |  |  |
| **השגה בפני הרשות הממשלתית** |  | צרכן בנכס אחר רשאי להשיג על החלטת חברה לפי סעיפים 15 עד 19 בפני מנהל הרשות או בפני עובד הרשות הממשלתית שמנהל הרשות מינה לצורך כך; בירור ייעשה לפי סעיף 70א. לכללי אמות המידה; צרכן יישלח הודעה על הגשת השגה כאמור, לחברה; פעולת ניתוק אספקת מים או פעולת ניתוק שירותי ביוב לא תבוצע אלא בחלוף 3 ימי עסקים ממועד הגשת ההשגה.  |
| **ביצוע פעולת ניתוק אספקת מים או פעולת ניתוק שירותי ביוב**  |  |  | פעולת ניתוק אספקת מים לפי סעיפים 14 או 15 לא תבוצע אלא בימים א' עד ד', בין השעות 8:00 עד 17:00, ובלבד שלא תבוצע פעולה כאמור בערב חג, חג וחול המועד בשים לב לדתו של הצרכן, לפי העניין. |
|  |  |  | פעולת ניתוק אספקת מים או פעולת ניתוק שירותי ביוב לפי סעיפים 16 ו-17 לא תבוצע אלא בימים א' עד ה', בין השעות 8:00 עד 19:00, ובלבד שלא תבוצע פעולה כאמור בערב חג, חג וחול המועד בשים לב לדתו של בעל העסק, המפעל או המקרקעין, לפי העניין. |
|  |  |  | פעולת ניתוק אספקת מים לפי כללים אלה תימשך 30 ימים אלא אם כן נקבעה תקופה קצרה מזו לפי כללי אמות המידה; בחלוף 30 הימים תחבר החברה את נכס הצרכן למערכת המים ותמסור לו הודעה בדבר חובתו לשלם לחברה את המגיע לה ממנו כאמור בסעיפים 14 או 15 או על חובתו לבצע את העבודות הנדרשות לפי סעיפים 16 או 17 ללא דיחוי, לפי העניין, שאם לא כן, תבוצע פעולת ניתוק אספקת מים או פעולת ניתוק שירותי ביוב בשנית, לפי סעיף קטן (ד). |
|  |  |  | לא נענתה פניית החברה בחלוף 5 ימי עסקים נוספים, רשאית החברה לבצע פעולת ניתוק אספקת מים או פעולת ניתוק שירותי ביוב נוספת; פעולת ניתוק אספקת מים או פעולת ניתוק שירותי ביוב נוספת תימשך 45 ימים אלא אם כן נקבעה תקופה קצרה מזו לפי כללי אמות המידה; בחלוף תקופה זו, תחבר החברה את הצרכן למערכת המים ותמסור הודעה כאמור בסעיף קטן (ג).  |
|  |  |  | לא נענתה פניית החברה בחלוף 5 ימי עסקים מתום פעולת הניתוק כאמור בסעיף קטן (ד), רשאית החברה לבצע פעולת ניתוק אספקת מים או פעולת ניתוק שירותי ביוב שלישית בנכס; פעולת ניתוק אספקת מים או פעולת ניתוק שירותי ביוב שלישית תימשך 60 ימים אלא אם כן נקבעה תקופה קצרה מזו לפי כללי אמות המידה; החברה רשאית לחזור על פעולת ניתוק אספקת מים או פעולת ניתוק שירותי ביוב לפי סעיף זה ובלבד שבין כל חזרה על הפעולה תחלוף תקופה של 7 ימי עסקים לפחות. |
|  |  |  | על אף האמור בסעיף קטן (ג), אם לא הייתה צריכת מים בנכס בתקופה שקדמה לפעולת ניתוק אספקת מים או שהייתה צריכה זניחה המעידה כי הנכס אינו מאוכלס בפועל, או שנודע לחברה כי הנכס אינו מאוכלס, רשאית החברה להאריך פעולת ניתוק אספקת מים ללא הגבלה, ובתנאי שבחלוף כל 45 ימים תמסור הודעה לצרכן כי הוא מתבקש להודיע בכל עת על כוונתו לאכלס את הנכס; התקבלה הודעת צרכן כאמור, תופסק פעולת ניתוק אספקת המים בהקדם האפשרי, והחברה תמסור הודעה כאמור בסעיף קטן (ג). |
|  |  |  | על ביצוע פעולת ניתוק אספקת מים לפי סעיף זה תשלח החברה הודעה כאמור בסעיף 24. |
| **חיבור נכס לאחר פעולת ניתוק אספקת מים או פעולת ניתוק שירותי ביוב לנכס** |  |  | חברה תחבר לאספקת מים או לשירותי ביוב, לפי העניין, נכס שבוצעה בו פעולת ניתוק אספקת מים או פעולת ניתוק שירותי ביוב לפי כללים אלה בהקדם האפשרי, ולא יאוחר מהמועד האמור בסעיף קטן (ב) ולאחר שנציג החברה בדק ואישר כדלקמן –  |
|  |  |  |  | במקרה שבוצעה פעולת ניתוק אספקת מים בנכס לפי סעיפים 14 או 15 -שולם לחברה החוב השוטף או חוב נכס אחר, לפי העניין, שבשל אי תשלומם בוצעה פעולת ניתוק אספקת מים או נקבע לצרכן הסדר תשלומים בעדם, ושולם התעריף לניתוק מד-מים בשל חוב צרכן וחיבורו מחדש, לפי פרט 5 בתוספת השנייה לכללי התעריפים; |
|  |  |  |  | במקרה שבוצעה פעולת ניתוק אספקת מים או פעולת ניתוק שירותי ביוב לפי סעיפים 16 או 17 - התקיימו הוראות החברה לפי סעיף 51 לחוק או הוראות לפי כללים אלה, לפי העניין; |
|  |  |  |  |  |
|  |  |  | המועד המאוחר ביותר לחיבור צרכן לפי סעיף קטן (א) יהיה כדלקמן: |
|  |  |  | השעה שבה הגיע הצרכן עם החברה להסדר מועד החיבור או שילם את חובו  |
|  |  |  |  | עד 18:00 6 שעות ממועד ההודעה |
|  |  |  |  | אחרי 18:00 10:00 בבוקר למחרת |
|  |  |  |  |
| **התראות והודעות**  |  | מסירת התראות והודעות לפי כללים אלה תהיה כמפורט בפרק העשירי בכללי אמות המידה ובלבד שלעניין סעיף 7 יחולו בנוסף גם הוראות אלה:  |
|  |  |  | התראה לצרכן ביתי לצורך הגשת בקשה על ידי החברה למנהל הרשות כאמור בסעיף 7(א)(5) תכלול מידע על זכותו של הצרכן הביתי לפנות לחברה שלא לעשות כן, בשל היותו חסר יכולת כלכלית לשלם את חובו או בשל רצונו למסור פרטים מזהים, תוך שתציין החברה את זכותו להביא בפניה את טענותיו בענין, בכתב או בעל פה ולצרף לבקשתו ככל שיחפוץ לעשות כן, כל מסמך או מידע שיש בו כדי לתמוך בבקשתו, וכן תודיע לו על כוונתה ליידע את המחלקה לשירותים חברתיים של הרשות המקומית בדבר כוונתה להעביר בקשה כאמור למנהל הרשות ועל זכותו של הצרכן לסרב ליידוע כאמור ומשמעות סירובו כהסכמה לפעולת החברה; |
|  |  |  | הודעה על החלטת המנהל הכללי לראות בצרכן הביתי כבעל יכולת כלכלית לכאורה כאמור בסעיף 7(א)(8) ועל כוונתו לפנות למנהל הרשות בבקשה לאשר את ביצוע פעולת ניתוק אספקת המים בנכסו של הצרכן הביתי תכלול מידע כללי בדבר הוועדה המייעצת, פרטי ההתקשרות עימה וזכותו של הצרכן הביתי לפנות אליה בעניינו. |
| **חובת דיווח** |  | מנהל הרשות ידווח לוועדת הכלכלה של הכנסת, אחת לשנה ולא יאוחר מתום חודש אפריל, על מספר הבקשות שהגיש לוועדה המייעצת בשנה שקדמה למועד הדיווח, על מספר הבקשות שקיבל, דחה או קיבל בשינויים לפי סעיף 13, ועל מספר פעולות ניתוק אספקת מים ופעולות ניתוק שירותי ביוב שביצעו החברות בפועל לפי הדיווחים שקיבל לפי סעיף 119 לכללי אמות המידה ומשך תקופת כל ניתוק, והכל בחלוקה לחברות; דיווח ראשון לוועדת הכלכלה של הכנסת יימסר באפריל 2016 לגבי שנת 2015 |
| **שמירת דינים** |  | אין באמור בכללים אלה כדי לגרוע מהוראות כל דין ובפרט מחובתו של ספק מים לפעול לפי תנאי רישיון ההפקה שניתן לו לפי סעיף 23 לחוק המים ומסמכויותיה של רשות המים. |
| **הצמדה** |  | הסכום הקבוע בסעיף 7(א)(1) יעודכן ב-1 בינואר בשנה החמישית שלאחר יום העדכון הקודם (להלן – יום העדכון), לפי שיעור השינוי של מדד המחירים לצרכן שמפרסמת הלשכה המרכזית לסטטיסטיקה (להלן – המדד) הידוע ביום העדכון לעומת המדד שהיה ידוע ביום תחילתם של כללים אלה; הסכום האמור יעוגל לסכום הקרוב שהוא מכפלה של 50 שקלים חדשים; מנהל הרשות יפרסם הודעה על הסכום המעודכן ברשומות ובאתר האינטרנט;בסעיף זה, "יום העדכון הקודם" – יום העדכון שקדם ליום העדכון, ולעניין יום העדכון הראשון, יום תחילתם של כללים אלה. |
| **תחילה, תחולה וסייג לתחולה** |  |  | תחילתם של כללים אלה ביום י"ז באלול התשע"ה (1 בספטמבר 2015) (להלן - יום התחילה). |
|  |  |  | כללים אלה יחולו על תקופות חיוב שהתחילו או על עילות כאמור בסעיפים 16 ו-17 שנוצרו ביום התחילה או לאחריו.  |
|  |  |  | כללים אלה לא יחולו על חברה שאינה בשליטת רשות מקומית או בשליטת מספר רשויות מקומיות; חברה כאמור לא תבצע פעולת ניתוק אספקת מים או פעולת ניתוק שירותי ביוב לפי סעיפים 7 או 15 עד 19 וזאת עד לקביעת כללים חדשים בעניין זה, לפי חוק. |

\_\_ב\_\_\_\_\_\_\_\_\_\_\_\_ התשע"ה

(\_\_ב\_\_\_\_\_\_\_\_\_\_\_2015)

(חמ 3-3531)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אלכס קושניר

יושב ראש מועצת

 הרשות הממשלתית למים ולביוב

**דברי הסבר**

לאחר דיונים ארוכים בין משרדי הממשלה השונים וועדת הכלכלה של הכנסת לרבות בחינת סוגיות חוקתיות מורכבות מול משרד המשפטים, מוצע לאשר ולהביא לפרסום ברשומות, כללים הקובעים את המקרים והתנאים שבהם רשאי תאגיד מים וביוב להפסיק או לצמצם מתן שירותי מים וביוב.

בשל היותם של שירותי מים שירותים חיוניים ובכלל זה היות המים מוצר קיומי ובסיסי, קיימת חשיבות רבה לקביעת תנאים מקדמיים ברורים שרק בהתקיימם רשאים תאגידי המים והביוב לנתק או לצמצם נכס מאספקת המים או ממערכת הביוב, וכן את מערכת השיקולים שעליהם להפעיל את סמכויותיהם לפי הכללים.

הכללים בעיקרם מפקיעים מתאגידי המים והביוב את הסמכות לבצע פעולת ניתוק אספקת מים לצרכן ביתי. ביצוע פעולת ניתוק אספקת מים לצרכן ביתי תיעשה רק במקרים בהם יאשר מנהל רשות המים את החלטת הוועדה המייעצת בעניינו של הצרכן הביתי שיימצא כסרבן תשלום.

כמו כן, הכללים מסדירים מקרים בהם הניתוק מאספקת המים מופעל כלפי נכס אחר (מי שאינו צרכן ביתי) בשל אי-תשלום חוב שוטף לרבות מקרים בהם הניתוק נדרש בשל אי ביצוע פעולות או דרישות לפי סעיף 51(ב)(2)ו- 51(ג) לחוק, יצירת סכנה לציבור, לסביבה או לרכוש.

**סעיף 1 מטרות**

מטרות כללים אלה, להסדיר את המקרים והתנאים של תאגידי המים והביוב בבואם לבצע פעולת ניתוק אספקת מים לצרכנים כאמצעי להבטחת תשלום חשבונות שוטפים.

כמו כן באשר לצרכנים הביתיים, מטרת הכללים הינה להבטיח כי אלו לא ינותקו עוד מאספקת המים בשל אי תשלום חוב לחברה וזאת למעט במקרים בהם אישר מנהל רשות המים לאחר קבלת המלצת הוועדה המייעצת כי הצרכן הביתי הינו צרכן סרבן, קרי, צרכן ביתי אשר מסרב להעביר לידי החברה פרטי התקשרות עימו כגון מספר תעודת זהות וכתובת מגורים לצורך הפעלת הליכי הגבייה כנגדו וכן במקרים בהם הצרכן הביתי יימצא על ידי הוועדה המייעצת כצרכן ביתי אשר יש לו יכולת כלכלית לשלם את חובו לחברה. כמו כן, הוועדה המייעצת תמליץ על ניתוק אספקת מים גם לצרכנים שאינם סרבני תשלום ןבלבד שאלה יימצאו כמנצלים לרעה את אי יכולת התאגיד לנתקם ממים.

כללים אלה אף באים להסדיר את המקרים והתנאים של תאגידי מים בבואם לבצע פעולת ניתוק אספקת המים בשל הפרת סעיף 51 לחוק תאגידי מים וביוב.

מוצע בסעיף זה להכווין שאת שקול הדעת של החברה בבואה לעשות שימוש בסמכויותיה, כך שהחברה תפעל ברגישות, כך שהפגיעה תהא מידתית ושלא תעלה על הנדרש בשים לב לצרכן, מהותו, השירותים שהוא נותן, היקף הפגיעה וכיוצ' כאשר החברה תהיה מחויבת לעשות שימוש באמצעים חלופיים וזאת ככל שאלה עומדים לרשותה (הסדרי תשלום, צמצום וכיוצא באלה).

**סעיף 2 –סמכות החברה לגבות החוב**

כללים אלה עוסקים רק בפעולה של ניתוק אספקת המים או הביוב לצרכנים. הם אינם עוסקים ביתר האמצעים והכלים העומדים בפני החברה, לפי כל דין, לגביית חובה כנגד הצרכן, ולפיכך מוצע להבהיר זאת.

**סעיף 3 - הגדרות**

סעיף 1 קובע הגדרות למונחים בהם נעשה שימוש בכללים אלה. בין היתר הוגדרו בסעיף המונחים הבאים:

"פעולת ניתוק אספקת מים" – פעולה המונעת אספקת מים לנכס.

חוב שוטף- כמשמעותו בסעיף 5.

מיצוי הליכי גבייה- כהגדרת המונח בכללי אמות המידה.

**סעיף 4 – סרבן תשלום**

"צרכן סרבן"- צרכן ביתי אשר מסרב להעביר לידי החברה פרטי התקשרות עימו כגון מספר תעודת זהות וכתובת מגורים עדכנית לצורך הפעלת הליכי הגבייה כנגדו וכן במקרים בהם הצרכן הביתי יימצא על ידי הוועדה המייעצת כצרכן ביתי אשר יש לו יכולת כלכלית לשלם את חובו לחברה.

**סעיף 5- הגדרת תשלום שוטף**

בסעיף זה מוצע לקבוע מפורשות מהו תשלום שוטף שבעדו ניתן בכפוף לאישור מנהל רשות המים לבצע פעולת ניתוק אספקת המים בנכס.

**סעיף 6- איסור ניתוק צרכן ביתי**

בסעיף מוצע לקבוע הוראה דקלרטיבית בדבר האיסור של תאגידי המים והביוב לבצע פעולת ניתוק אספקת המים לצרכן ביתי.

**סעיף 7 - פנייה למנהל הרשות לאישור ביצוע פעולת ניתוק**

בסעיף זה מוצע לקבוע שעל אף הקבוע בסעיף 6, חברה תהיה רשאית לפנות אל מנהל רשות המים בבקשה שיאשר לה לבצע ניתוק אספקת מים בנכס של צרכן ביתי ובלבד שהחברה עמדה בכל הוראות הסעיף.

תנאי ראשון הצרכן לא שילם לחברה במועד שהיה עליו לשלם את החוב השוטף (חוב העולה על 1,000 ₪ בעד אספקת המים בלבד) בעד אספקת המים ושירותי הביוב .

תנאי שני - הצרכן לא שילם ברצף שני חשבונות מים (שתי תקופות חיוב) או שני חשבונות (שני תקופות חיוב) במשך 6 תקופות חיוב אחרונות (תנאי זה בא על מנת לזקק את הצרכנים שמוסר התשלומים שלהם ירוד).

התנאי השלישי - טרם חלפו 6 חודשים מהמועד האחרון שהיה על הצרכן לשלם בעד תקופת החיוב האחרונה מבין 2 החיוב או 2 תקופות החיוב מבין 6, לפי העניין (תנאי זה בא על מנת לתחום בזמן את אפשרויות החברה לגבות מהצרכן חובות "עבר" ולכוון לזה שעל החברה לפעול ללא כל דיחוי לגביית הסכומים המגיעים לה מהצרכן).

תנאי רביעי החברה הוכיחה כי כל הליכי הגבייה שהפעילה כנגד הצרכן הביתי לא הועילו לה לגביית המגיע לה ממנו ולחילופין שהצרכן הביתי נמנע מלמסור לה את מספר תעודת הזהות שלו או את כתובתו העדכנית.

תנאי חמישי- המנהל הכללי סבר כי הצרכן הביתי בעל יכולת כלכלית לשלם את חובותיו.

תנאי שישי- החברה שלחה לצרכן התראה כמפורט בכללי אמות המידה.

בסעיף קטן ב' מוצע לקבוע כי על אף התנאי החמישי, במקרה בו נמצא על ידי המנהל הכללי שהצרכן מנצל לרעה את היותו חסר יכולת כלכלית לשלם חובו לחברה, קרי את האיסור לנתקו, אזי גם במקרים אלה של ניצול לרעה (צריכת מים מוגזמת) החברה תהיה רשאית להעביר בקשת ניתוק לוועדה המייעצת.

עוד מוצע בסעיף זה לקבוע כי עם העברת בקשה לוועדה המייעצת, החברה תצרף לבקשה את כל המסמכים המצויים בידה בעניינו של הצרכן ובכלל זה הודעות לצרכן, החלטות של החברה, פרוטוקולים, תשובותיו, מסמכים שהצרכן הביא לידיעת החברה, חוות שעת של הרווחה ככל שהועברה לידי החברה ועוד כהנה וכהנה מסמכים שיסייעו לוועדה בבואה לקבל את החלטתה בעניינו של הצרכן הביתי.

**סעיפים 12-8- הקמת ועדה מייעצת למנהל הרשות, ניגוד עניינים, ממלא מקום וסדרי עבודה**

בסעיף זה מוצע כי מנהל הרשות ימנה ועדה מייעצת אשר תדון בבקשות שיוגשו לה על ידי התאגידים כאמור לעיל. הוועדה תמליץ למנהל הרשות על קבלת בקשה כאמור מהתאגיד רק אם זו שוכנעה שהצרכן הביתי הינו צרכן סרבן כמשמעותו בכללים אלה או שהינו מנצל לרעה את אי הניתוק. הוועדה המייעצת תמנה חמישה חברים כאשר שניים מתוכם יהיו נציגי רשות המים. מנהל הרשות ימנה לוועדה יושב ראש מבין חבריה (למעט מבין נציגי רשות המים), כמו כן ימנה מנהל הרשות ממלא מקום לכל אחד מחברי הוועדה וכן מנהל אדמיניסטרטיבי (שאינו חבר) .

בהתאם לסעיף 9- על חברי הוועדה אסור להיות במצב של ניגוד עניינים כמפורט בהוראת סעיף זה. בהתאם לסעיף 10- מוצע לתחום את תקופת כהונתם של חברי הוועדה. סעיף 11- מוצע לקבוע את סדרי עבודה הוועדה ובכלל זה קביעת אמות מידה/קריטריונים, את המניין החוקי. כמו כן מוצע לאפשר לוועדה להזמין אליה את הצרכן הביתי או את נציג החברה על מנת שיטענו בפניה.

**סעיף 12- סודיות**

בסעיף זה מוצע לקבוע את חובתם של חברי הוועדה, בעלי תפקידים בה וכן עובדי התאגידים לשמור על פרטיותו של הצרכן ובכלל זה כל פרט שהועבר אליהם בעניינו.

**סעיף 13- קבלת החלטות בידי מנהל הרשות**

בסעיף זה מוצע לקבוע כי מנהל הרשות יבחן את המלצות הוועדה ויחליט בתוך 15 ימי עסקים האם לקבלן או לדחותן.

החלטתו של מנהל הרשות תועבר לידי החברה תוך 7 ימי עסקים מהיום בו נתקבלה.

**סעיף 14- ביצוע פעולת ניתוק אספקת מים לצרכן ביתי**

ככל שהחליט מנהל הרשות לקבל את המלצתה של הוועדה המייעצת לבצע פעולת ניתוק אספקת מים בנכס של צרכן ביתי, החברה תהיה מנועה מלבצע את פעולת הניתוק וזאת עד שיחלפו לפחות 30 ימים ממסירת ההודעה על ידה לצרכן הביתי בדבר החלטתו של מנהל הרשות לצרכן כאמור בסעיף 13.

על החברה ליידע את הצרכן על זכאותו לערער על החלטת מנהל הרשות בפני בית המשפט הגבוה לצדק.

כמו כן ככל שחברה החליטה לבצע את פעולת הניתוק עליה לשלוח בטרם ביצוע פעולה זו הודעה על כך למחלקה לשירותים החברתיים בתחומה.

**סעיף 15- הפסקת שירותי מים בנכס אחר בשל אי תשלום חוב**

מוצע לקבוע בסעיף זה מנגנון לניתוק נכס אחר של צרכן, קרי, מפעל, בעל עסק, חקלאי, בתי בד, בעל מקרקעין וכיוצא באלה בשל אי תשלום חוב שוטף עבור אספקת שירותי מים או ביוב בנכס או בשל הפרת הסדרי תשלום שנקבעו לפי כללי אמות המידה או בשל אי תשלום חיובים מכוח כללי שפכי מפעלים (ובלבד שלא תלוי ועומד הליך בירור או השגה או ערר בעד התשלום), בכפוף למספר תנאים מצטברים:

הצרכן בנכס הזה לא שילם לחברה עבור אספקת שירותים המים או הביוב בעד אחת מהתקופות שלהלן- לא שולם במשך שתי תקופות חיוב רצופות או שלוש תקופות חיוב מתוך 6 תקופות חיוב אחרונות;

טרם חלפו 6 חודשים מהמועד האחרון שהיה על הצרכן הנ"ל לשלם בעד תקופת החיוב המאוחרת כהגדרתה בכללים אלה.

החברה שלחה לצרכן זה התראה ואפשרה לו לטעון את טענותיו בפניה בהתאם להוראות הקבועות בעניין זה בכללי אמות המידה.

בנוסף טרם שתנתק חברה מקרקעין, מפעל או עסק בהתאם להוראת סעיף 15- בשל אי תשלום- הרי שככל שיש חשש כי בניתוק כאמור עלולה להיווצר פגיעה בסביבה, עליה לקבל את אישורו של הממונה כהגדרתו בכללי שפכי מפעלים.

הממונה יפעל להיוועצות עם הממונה לפי חוק החמרים המסוכנים, וזאת בטרם יקבל את החלטתו בעניין. במקרים בהם החליטה החברה על ניתוק מפעל לאחר קבלת אישור כאמור תפעל היא בהקדם האפשרי ליידע את הממונה לפי חוק החמרים המסוכנים.

**סעיף 16- הפסקת שירותי מים למפעל המזרים שפכים אסורים**

מוצע לקבוע בסעיף זה כי חברה תהא רשאית לנתק ממערכת המים או ממערכת הביוב מפעל שהזרים שפכים אסורים בריכוזים המפורטים בסעיף במשך 2 דיגומים עוקבים ולחילופין במשך 3 דיגומים שנערכו לסירוגין מתוך סך של 6 דיגומים שנערכו למפעל ובלבד שמנכ"ל התאגיד קבע כי קיים חשש סביר שהמשך הזרמת השפכים יגרום נזק למרכות הציבוריות ובהתקיים כל ההוראות הפרוצדורליות המניות בסעיף זה.

בנוסף טרם שתנתק חברה מקרקעין, מפעל או עסק בהתאם להוראת סעיף 16- עליה לקבל את אישורו של הממונה כהגדרתו בכללי שפכי מפעלים.

הממונה יפעל להיוועצות עם הממונה לפי חוק החמרים המסוכנים, וזאת בטרם יקבל את החלטתו בעניין. במקרים בהם החליטה החברה על ניתוק מפעל לאחר קבלת אישור כאמור תפעל היא בהקדם האפשרי ליידע את הממונה לפי חוק החמרים המסוכנים.

**סעיף 17- הפסקת שירותי מים או ביוב בשל אי-ביצוע עבודות**

סעיף 51(ג) לחוק קובע כי תאגיד רשאי לדרוש ממפעל או ממקרקעין בתחומו, להתקין ביב, לשנות או לתקן את מערכת המים או הביוב וכן לבצע טיפול מקדים בשפכים, לצורך טיפול תקין בשפכים שמקורם באותו מפעל או מקרקעין, והכל בתוך תקופה שקצב לכך ומתוך מטרות הנקובות בכללי ביצוע עבודות.

מוצע לקבוע כי התאגיד רשאי לנתק ממים או מביוב מפעל או מקרקעין שבעליהם לא קיימו דרישה כאמור, לרבות דרישה להתקין ביב, לסלק שפכים באמצעים שונים לרבות ביוביות ולהסיר בורות ספיגה/בורות רקב ובלבד שלא תלוי ועומד הליך לפי סעיף 52 לחוק אלא אם הורה המוסמך או בית המשפט אחרת.

בנוסף טרם שתנתק חברה מקרקעין, מפעל או עסק בהתאם להוראת סעיף 17- עליה לקבל את אישורו של הממונה כהגדרתו בכללי שפכי מפעלים.

הממונה יפעל להיוועצות עם הממונה לפי חוק החמרים המסוכנים, וזאת בטרם יקבל את החלטתו בעניין. במקרים בהם החליטה החברה על ניתוק מפעל לאחר קבלת אישור כאמור תפעל היא בהקדם האפשרי ליידע את הממונה לפי חוק החמרים המסוכנים.

**סעיף 18 – סייג לניתוק נכס אחר של צרכן**

לאור הרגישות הסביבתית מוצע לקבוע כי חברה לא תנתק מוסדות חינוך כהגדרתם בסעיף (למעט מוסדות להשכלה גבוהה), כמו כן חברה לא תנתק בית חולים ומעונות כהגדרתם בסעיף.

כמו כן מוצע לקבוע כי גם נכס מקרקעין של מערכת הביטחון בזמן פעולה מבצעית או מלחמה הקשור לפעילות בנכס האמור לא ינותק מאספקת המים.

בנוסף טרם שתנתק חברה מקרקעין, מפעל או עסק בהתאם להוראת סעיף 15- בשל אי תשלום- הרי שככל שיש חשש כי בניתוק כאמור עלולה להיווצר פגיעה בסביבה, במובן הרחב, או בהתאם להוראות סעיף 16 ו- 17 לכללים, עליה לקבל את אישורו של הממונה כהגדרתו בכללי שפכי מפעלים.

הממונה יפעל להיוועצות עם הממונה לפי חוק החמרים המסוכנים, וזאת בטרם יקבל את החלטתו בעניין. במקרים בהם החליטה החברה על ניתוק מפעל לאחר קבלת אישור כאמור תפעל היא בהקדם האפשרי ליידע את הממונה לפי חוק החמרים המסוכנים.

**סעיף 19 – ניתוק מפעל ממערכת הביוב**

מוצע לקבוע כי חברה תהיה רשאית, אם המפעל ביקש זאת, במקום לנתק אותו ממערכת המים לפי סעיפים 16 או 17, לנתקו ממערכת הביוב, אם המנהל הכללי שוכנע כי המפעל נקט בהסדרים מתאימים לפינוי השפכים לאתר פינוי מורשה ואין חשש שהשפכים יוזרמו לסביבה, ובתנאי שממונה סביבה שמונה על ידי מנכ"ל המשרד להגנת הסביבה לפי תקנות בריאות העם (תקני איכות מי קולחין וכללים לטיהור שפכים), תש"ע-2010, אישר זאת.

התאגיד יודיע על דבר הניתוק למשרד הבריאות ולמשרד להגנת הסביבה בסמוך לאחר הניתוק. בהתאם לספיקת המפעל, יודיע התאגיד על ניתוק גם לבעלים או למפעיל של מיתקן לטיהור שפכים.

**סעיף 20- הפסקת שירותי מים במקרים דחופים**

מוצע להבהיר כי אין בהסדרה המוצעת לפי כללים אלה כדי למנוע מחברה לפעול, במקרים חריגים שבהם קיימת סכנה ממשית ומיידית לבריאות הציבור, למקורות מים, לסביבה או לרכוש, לניתוק מקרקעין, מפעל או עסק ממערכת המים לאלתר. מדובר בין היתר גם במקרים של הצפות ממערכת הביוב, הצפות בשל פיצוצי צנרת מים, מפגעים מבורות ספיגה וכיוצא באלה.

במקרה של ניתוק כאמור על החברה לעשות מאמץ סביר להודיע לצרכן, טרם הניתוק, על הכוונה לנתקו, אולם אי-הודעה אינה מעכבת את הניתוק ועם הניתוק יש להודיע לממונה על אירוע חומרים מסוכנים במשרד להגנת הסביבה וכן למשרד הבריאות.

**סעיף 21– השגה בפני רשות המים**

מוצע לאפשר לצרכן בנכס אחר להשיג על החלטת החברה לנתקו מאספקת המים בנכס. כמו כן מוצע לקבוע כי עצם הפניה לרשות המים או עצם ההשגה לא תהווה עיכוב ביצוע אוטומטי.

**סעיף 22 - ביצוע פעולות הגבלת אספקת המים**

סעיף זה מסדיר את אופן ביצוע פעולת הניתוק. מוצע לקבוע כי ניתוק בשל אי-תשלום חוב לא יתבצע אלא בימים א' עד ד', בין השעות 8:00 עד 17:00. בכל מקרה לא תבוצע פעולת ניתוק בערב חג, בחג ובחול המועד וזאת, על מנת לאפשר לצרכן להסדיר את החוב לפני או בסמוך לאחר ביצוע הניתוק. מעבר לכך לא מוצע לקבוע מגבלות כלשהן.

בכל הנוגע לצרכנים שאינם ביתיים, לפי הקבוע בסעיפים 17-16 מוצע לקבוע כי הניתוק בעניינם לא יתבצע אלא בימים א' עד ה', בין השעות 8:00 עד 19:00 ובכל מקרה לא תבוצע פעולת ניתוק בערב חג, בחג ובחול המועד.

בנוסף, על מנת ליידע את הצרכן כי שירותי המים נותקו על ידי התאגיד וכי אין מדובר בתקלה אזורית וכדומה, מוצע לקבוע כי בעת ביצוע הניתוק תימסר הודעה לצרכן בהתאם לקבוע בכלל אמות המידה בעניין זה.

כיוון שניתוק מים אינו מהווה כלי גבייה, יש לתחום את פעולת הניתוק בזמן ולאפשר לצרכן להסדיר את חובותיו (החוב בגינו בוצע הניתוק) ובו בזמן לחברו אל מערכת המים.

במקרים בהם נותק נכס ממערכת המים, הרי שהניתוק לא יעלה על 30 ימים רצופים, בתום תקופה זו תחבר החברה את הצרכן למערכת המים למספר ימים וזאת לצורך הסדרת חובו אליה (החוב בגינוי בוצע הניתוק מלכתחילה בצירוף אגרות ניתוק וחיבור). לא ביצע זאת הצרכן, החברה תהא זכאית לנתקו שוב לתקופה של 45 וכך חוזר חלילה כקבוע בסעיף זה.

כמו כן במקרים בהם נוכחה החברה כי אין צרכנים בנכס ולא מתבצעת בו צריכת מים, החברה תהא רשאית להאריך את פעולת הניתוק הראשונית ובלבד שבכל 45 יום תפעל למתן הודעה בעניין.

**סעיף 23– חיבור נכס לאחר ניתוק**

מוצע לקבוע כי לאחר ניתוק אספקת המים לנכס, משעה שהצרכן הסדיר את חובו (את החוב שבגינו בוצעה פעולת הניתוק בנכס לרבות אגרת חיבור ואגרת ניתוק ולמעט חובות עבר) או נקבע לו הסדר תשלומים, תחודש אספקת המים לנכס בהקדם האפשרי ולא יאוחר מהמפורט להלן:

במקרים בהם הצרכן הסדיר את חובו עד השעה 18:00 תחודש אספקת המים לנכס תוך 6 שעות ממועד ההודעה על התשלום,

במקרים בהם הצרכן הסדיר את התשלום אחרי השעה 18:00 תחודש אספקת המים עד השעה 10:00 בבוקר למחרת.

בהתאם לספיקת המפעל, יודיע התאגיד על חיבור גם לבעלים או למפעיל של מיתקן לטיהור שפכים.

**סעיף 24 – התראות והודעות**

מוצע כי כל ההודעות וההתראות לפי כללים אלה יימסרו בהתאם לקבוע בכללי אמות המידה ובכלל זה אופן מסירת הטפסים, זכות טיעון, תוכן הטפסים ועוד.

**סעיף 25- חובת דיווח**

מוצע לקבוע כי אחת לשנה יעביר מנהל הרשות דיווח לוועדת הכלכלה של הכנסת באשר למספר הבקשות שהוגשו לוועדה המייעצת, מספר בקשות שאושרו על ידו וכן על מספר הניתוקים שבוצעו בפועל.

**סעיף 26– שמירת דינים**

מוצע לקבוע כי אין באמור בכללים אלה כדי לגרוע מחובתו של ספק מים לפעול על פי תנאי הרישיון שניתן לו לפי סעיף 23 לחוק המים, התשי"ט – 1959 בין היתר גם במקרים של הקצאה מחריגה.

**סעיף 27– הצמדה**

מוצע לקבוע כי סכום יתרת החוב המזערית שבגינה ניתן לפתוח בהליכי ניתוק, יהיה צמוד למדד המחירים לצרכן. סכום זה יתעדכן בכל חמש שנים.

**סעיף 28– תחילה ותחולה**

מוצע לקבוע כי מועד התחילה של הכללים יהיה ביום 1, ספטמבר 2015

כאשר תקופות החיוב הרצופות ולסירוגין תחל מנייתן ביום התחילה בלבד, כמו כן לעניין סעיף 51, התחולה תהא על עילה שנוצרה לאחר יום התחילה.

1. ס"ח התשס"א, עמ' 454; התשס"ו, עמ' 344. [↑](#footnote-ref-2)
2. ס"ח התשנ"ג, עמ'28; התשע"ב, עמ' 744. [↑](#footnote-ref-3)
3. ס"ח התשנ"ט, עמ' 189 [↑](#footnote-ref-4)
4. ס"ח התשי"ט, עמ' 169 [↑](#footnote-ref-5)
5. ק"ת התשע"א, עמ' 1395; התשע"ד, עמ' 1726. [↑](#footnote-ref-6)
6. ק"ת התשע"ד, עמ' 1341. [↑](#footnote-ref-7)
7. [ק"ת התש"ע,](http://www.nevo.co.il/Law_word/law06/tak-6847.pdf) עמ' 442 [↑](#footnote-ref-8)
8. [ק"ת התש"ע](http://www.nevo.co.il/Law_word/law06/tak-6847.pdf) עמ' 418; [התשע"ד](http://www.nevo.co.il/Law_word/law06/tak-7467.pdf) עמ' 514. [↑](#footnote-ref-9)
9. [חא"י](http://www.nevo.co.il/law_html/law55/hei-b137.pdf), כרך ב', עמ' 1374 [↑](#footnote-ref-10)
10. [ס"ח התשכ"ז](http://www.nevo.co.il/Law_word/law14/law-0507.pdf)  עמ' 116 . [↑](#footnote-ref-11)
11. [ס"ח תש"ם](http://www.nevo.co.il/Law_word/law14/LAW-0944.pdf) עמ' 2 . [↑](#footnote-ref-12)
12. [ס"ח תשל"ז](http://www.nevo.co.il/Law_word/law14/LAW-0864.pdf) עמ' 226. [↑](#footnote-ref-13)
13. [דיני מדינת ישראל, נוסח חדש 18](http://www.nevo.co.il/Law_word/law18/18.pdf), עמ' 421. [↑](#footnote-ref-14)
14. [ס"ח תשכ"ג](http://www.nevo.co.il/Law_word/law14/LAW-0390.pdf) עמ' 50 [↑](#footnote-ref-15)
15. [ס"ח התש"ט](http://www.nevo.co.il/Law_word/law14/LAW-0026.pdf)  עמ' 287 [↑](#footnote-ref-16)
16. [ס"ח התשי"ח](http://www.nevo.co.il/Law_word/law14/LAW-0261.pdf) עמ' 191; התשנ"ה, עמ' 134. [↑](#footnote-ref-17)
17. [ע"ר](http://www.nevo.co.il/Law_word/law55/er-1065.pdf) 1940, תוס' 1, עמ' 191. [↑](#footnote-ref-18)
18. [ס"ח התש"ס](http://www.nevo.co.il/Law_word/law14/LAW-1735.pdf)  עמ' 169 . [↑](#footnote-ref-19)
19. [ס"ח התשכ"ה](http://www.nevo.co.il/Law_word/law14/LAW-0444.pdf)  עמ' 48; התשנ"ג עמ' 129 . [↑](#footnote-ref-20)
20. [ס"ח התשע"א](http://www.nevo.co.il/Law_word/law14/law-2290.pdf)  עמ' 738. [↑](#footnote-ref-21)
21. [ק"ת התש"ע,](http://www.nevo.co.il/Law_word/law06/tak-6886.pdf%E2%80%8E) עמ' 1018; התשע"א עמ' 896. [↑](#footnote-ref-22)